રાજ્યના ગૃહવિભાગના અધિક મુખ્યસચિવ એમ એસ ડાગુર આગામી 30 જુલાઈના રોજ વય મર્યાદાના કારણે સેવાનિવૃત્ત થઈ રહ્યા છે. એમ એસ ડાગુરને ગૃહવિભાગના અધિક મુખ્યસચિવ બનાવવામાં મુખ્ય સચિવ જે એન સિંગનો સિંહફાળો છે. ગૃહવિભાગના અધિક મુખ્યસચિવ ડાગુર અને સંયુક્ત સચિવ નિખીલ ભટ્ટ વચ્ચે 36નો આંકડો છે. ડાગુરે નિખીલ ભટ્ટ વિરુદ્ધમાં સંખ્યા બંધ ઈન્કવાઈરીસ ઊભી કરી જેના કારણે સરકાર ડાગુરથી નારાજ થઈ ગઈ હતી, પરંતુ સરકાર પાસે ડાગુર સિવાયનો કોઈ વિકલ્પ ન હોવાથી ડાગુરને આ પદ પર કાયમ રાખ્યા હતા.